ปวดหัว ตัวร้อน เริ่มอยากจะอาเจียน ปวดกระบอกตาปวดตามเนื้อตามตัว ไม่ทราบว่าอาจจะเป็นโรคไข้เลือดออกได้ไม และมีการเเก้ไขอย่างไรหากเป็นเเล้ว
สวัสดีค่ะ อาการมีไข้ ปวดตามเนื้อตัวอาจเกิดจาก-ไข้เลือดออก มักเป็นไข้สูงลอย อาจปวดตามเนื้อตัว ปวดตรงกระอกตา ปวดท้องบริเวณขวาบน คลื่นไส้ กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดจากอาการที่กล่าวมาอาจเป็นไข้เลือดออกได้เช่นกัน แนะนำพบแพทย์เพื่อตรวจเลือดยืนยัน การรักษามักรักษาตามอาการและเฝ้าระวังภาวะแทรกซ้อนเรื่องของการช็อกและความดันต่ำในช่วงที่ไข้ลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ